rejauldu/bengali-wikipedia huggingface dataset:
বিগ বস ৭ (এছাড়াও বিগ বস: জান্নাত কা ওয়াও অর জাহান্নাম কা আও দেখেঙ্গে সাথ সাথ নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের সপ্তম মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১৩ সালের ১৫ই সেপ্টেম্বর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৪ দিনের যাত্রা শেষে ২০১৩ সালের ২৮শে ডিসেম্বর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভিতে সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।  ২০ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেত্রী গওহর খান জয়লাভ করেছেন, অন্যদিকে তানিশা মুখার্জী প্রথম রানার-আপ হয়েছেন। এছাড়াও এজাজ খান এবং সংগ্রাম সিং ফাইনালে পৌঁছেছিলেন।  বিন্যাস বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।  এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।  বাসিন্দা থাম্ব|ডান|220px|এই মৌসুমের বিজয়ী গওহর খান   স্থান  বাসিন্দা  পেশা      অবস্থা  ১  গওহর খান  অভিনেত্রী  দিন ১  দিন ১০৪   ২  তানিশা মুখার্জী  অভিনেত্রী  দিন ১  দিন ১০৪   ৩  এজাজ খান  অভিনেতা  দিন ৪০  দিন ১০৪   ৪  সংগ্রাম সিং  কুস্তিগির  দিন ১  দিন ১০৪   ৫  অ্যান্ডি কুমার  ভিডিও জকি  দিন ১  দিন ১০৪   ৬  আরমান কোহলি  অভিনেতা  দিন ১  দিন ৯৮   ৭  কুশাল টন্ডন  মডেল ও অভিনেতা  দিন ১  দিন ৯৫   ৮  কাম্য পাঞ্জাবী  অভিনেত্রী  দিন ১  দিন ৯১   ৯  সোফিয়া হায়াত  অভিনেত্রী  দিন ৪৫  দিন ৮৪   ১০  এলি আভরাম  অভিনেত্রী  দিন ১  দিন ৭০   ১১  প্রত্যুষা বন্দ্যোপাধ্যায়  অভিনেত্রী  দিন ১  দিন ৬৩   ১২  কেন্ডি ব্রার  মডেল  দিন ৪২  দিন ৫৬   ১৩  অপূর্ব অগ্নিহোত্রী  অভিনেতা  দিন ১  দিন ৪৯   ১৪  আসিফ আজিম  মডেল  দিন ১১  দিন ৪২   ১৫  বিবেক মিশ্র  মডেল  দিন ৩২  দিন ৩৮   ১৬  শিল্পা সাকলানি  অভিনেত্রী  দিন ১  দিন ৩৫   ১৭  রতন রাজপুত  অভিনেত্রী  দিন ১  দিন ২৮   ১৮  অনিতা আদভানি  অভিনেত্রী  দিন ১  দিন ২১   ১৯  রজত রাওয়াল  প্রযোজক ও অভিনেতা  দিন ১  দিন ১৪   ২০  হাজেল কিচ  মডেল ও অভিনেত্রী  দিন ১  দিন ৭    তথ্যসূত্র  বহিঃসংযোগ     বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম বিষয়শ্রেণী:২০১৩-এ ভারতীয় টেলিভিশন মৌসুম বিষয়শ্রেণী:কালার্স টিভির মৌলিক অনুষ্ঠান
থাম্ব|সেন্ট্রিওলের গঠনের চিত্র। সেন্ট্রিওল হল প্রাণিকোষের নিউক্লিয় আবরণীর কাছাকাছি অবস্থিত বেলনাকৃতি বা দন্ডাকার ফাপা অণু নালিকা যুক্ত অঙ্গাণু। এটি একটি আবরণী বিহীন কোষাঙ্গাণু। সেন্ট্রিওল স্বচ্ছ দানাবিহীন যে অঞ্চলে বেষ্টিত থাকে তাকে সেন্ট্রোজোম বলে। ঘন ও নিরেট যে এলাকাটি একে বেষ্টন করে রাখে তার নাম সেন্ট্রোস্ফিয়ার। সেন্ট্রোস্ফিয়ার হতে কোষ বিভাজনের সময় এস্টার রে বিচ্ছুরণ হয়। প্রাণীকোষ বিভাজনের সময় আ্যস্টার গঠন করা সেন্ট্রিওলের প্রধান কাজ  আবিষ্কার ১৮৮৭ সালে বিজ্ঞানী Van Benden সেন্ট্রিওল আবিষ্কার করেন এবং ১৮৮৮ সালে বিজ্ঞানী বোভেরী সেন্ট্রিওলের গঠন ও কাজের বর্ণনা দেন ও নামকরণ করেন।   উৎপত্তি ও ভৌত গঠন  ধারণা করা হয় আদি সেন্ট্রিওল হতে সরাসরি বিভাজনের মাধ্যমে সেন্ট্রিওল উৎপত্তি হয়। স্নায়ুকোষ ব্যতীত প্রায় অন্য সকল কোষেই সেন্ট্রিওল দেখা যায়। সাধারণত প্রতি কোষে একটি সেন্ট্রোজোম দেখা যায় যা দুটি সেন্ট্রিওল ধারণ করে। অণুবীক্ষণ যন্ত্রে সেন্ট্রিওলকে দুমুখ খোলা পিপার মত দেখা যায়। এর দৈর্ঘ্য 300-500 ন্যানোমিটার। প্রতিটি সেন্ট্রিওলে তিনটি অংশ বিদ্যমান। এগুলি হল: সিলিন্ডার প্রাচীর, ত্রয়ী অণুনালিকা এবং যোজক। প্রস্থচ্ছেদে প্রতি সেন্ট্রিওলে 9টি অণুনালিকা দেখা যায়। ঘন ও সন্নিবিষ্ট 3টি উপনালিকা এক একটি ত্রয়ী গঠন করে।প্রতিটি ত্রয়ী পরস্পর সমদুরত্বে অবস্থিত এবং পরিধির সাথে 30 ডিগ্রি কোণ করে অবস্থান করে। উপনালিকাগুলোকে Threadgold A,B,C নামে চিহ্নিত করেছেন।এরা পার্শবর্তী নালিকার সাথে তন্তু দ্বারা যুক্ত থাকে।  রাসায়নিক গঠন  সেন্ট্রিওলে সাধারণত প্রোটিন লিপিড ও ATP থাকে। এর অণুনালিকা গুলো টিবিউলিন নামক প্রোটিন দ্বারা গঠিত। তবে বর্তমানে এতে নিউক্লিক এসিডের সন্ধানপাওয়া গেছে।  কাজ 1.কোষ বিভাজনে সাহায্য করে। 2.কোষ বিভাজনের সময় মাকুতন্তু গঠন করে। 3.শুক্রানুর লেজ গঠনে বিশেষ সহায়তা করে। 4.সিলিয়া ও ফ্লাজেলার বেসাল বডি হিসেবে কাজ করে। 5.স্নায়ু কোষে এটি নিষ্ক্রিয়।   তথ্যসূত্র   বিষয়শ্রেণী:অঙ্গাণু
কোবামেলো কোদিসাং (; জন্ম: ২৮ আগস্ট ১৯৯৯) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল ক্লাব ব্রাগা যুব এবং দক্ষিণ আফ্রিকা অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৫ সালে, কোদিসাং দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন।  প্রারম্ভিক জীবন কোবামেলো কোদিসাং ১৯৯৯ সালের ২৮শে আগস্ট তারিখে দক্ষিণ আফ্রিকার সেরালেংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কোদিসাং জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ          বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:পর্তুগালে প্রবাসী ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:পর্তুগাল চ্যাম্পিয়নশিপ লিগের খেলোয়াড় বিষয়শ্রেণী:স্পোর্টিং ক্লাব ব্রাগার খেলোয়াড় বিষয়শ্রেণী:মোরেইরেন্সে ফুটবল ক্লাবের খেলোয়াড় বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:দক্ষিণ আফ্রিকার আন্তর্জাতিক ফুটবলার বিষয়শ্রেণী:ফুটবল উইঙ্গার বিষয়শ্রেণী:পুরুষ ফুটবল ফরোয়ার্ড
নেলী সেনগুপ্তা (১২ জানুয়ারি ১৮৮৬ — ২৩ অক্টোবর ১৯৭৩) ছিলেন রাজনৈতিক কর্মী এবং সমাজকর্মী। দেশকে পরাধীনতার শৃঙ্খল থেকে রক্ষা করার জন্য নিরলস সংগ্রাম করে গিয়েছেন।  জন্ম ও পরিবার থাম্ব|ভারতের মুদ্রায় নেলীর ছবি নেলী সেনগুপ্তা ১৮৮৬ সালে ইংল্যান্ডের কেমব্রিজে জন্মগ্রহণ করেন। তার পিতার নাম ফ্রেডারিক গ্রে ও মাতার নাম এডিথ হেনরিয়েটা গ্রে। দেশপ্রিয় যতীন্দ্রমোহন সেনগুপ্তর সাথে বিবাহ হয়। স্বামীর আদর্শে প্রভাবিত হয়ে রাজনীতিতে যোগ দেন।  রাজনৈতিক জীবন  নেলী সেনগুপ্তা ১৯১০ সালে কলকাতায় কংগ্রেস রাজনীতিতে যোগ দেন। ১৯২১ সালে মহাত্মা গান্ধীর অসহযোগ আন্দোলনে যোগ দিয়ে চট্টগ্রামে খদ্দর বিক্রয় করার সময় প্রথম গ্রেফতার হন নেলী সেনগুপ্তা। ১৯৩০ সালে দ্বিতীয় অসহযোগ আন্দোলনের কাজ করার জন্য যতীন্দ্রমোহনের সঙ্গে দিল্লি, অমৃতসর প্রভৃতি জায়গায় যান। দিল্লিতে এক সভায় বক্তব্য রাখার সময় নেলী গ্রেফতার হন। ১৯৩৩ সালের ২৩ জুলাই, তার স্বামী কংগ্রেসের নেতা ও বিপ্লবী আন্দোলনের প্রতি গভীর সহানুভূতিশীল ব্যারিস্টার যতীন্দ্রমোহন সেনগুপ্ত কারাবন্দী অবস্থায় মারা যান। এরপরেও নেলী স্বাধীনতা সংগ্রামে পূর্ণ উদ্যমে কাজ করে যেতে থাকেন। দেশ ভাগের পরে তিনি স্বামীর পৈতৃক ভূমিতে অর্থাৎ বর্তমান বাংলাদেশে (তৎকালীন পূর্ববঙ্গে) ছিলেন। ১৯৪৫ সালে পূর্ববঙ্গ পরিষদের সদস্য নির্বাচিত হয়েছিলেন।দেশ ভাগের পর তিনি পূর্ববঙ্গে (বর্তমানে বাংলাদেশে) ভূপতি মজুমদারের সঙ্গে একযোগে কাজ করেছেন।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৫২২,    সম্মাননা  ১৯৭৩ সালে ভারত সরকার নেলী সেনগুপ্তাকে রাষ্ট্রীয় সম্মান 'পদ্মবিভূষণ’ উপাধি প্রদান করে। কলকাতা শহরের লিন্ডসে স্ট্রীট রাস্তাটি 'নেলী সেনগুপ্তা সরণী' হিসেবে নামাঙ্কিত হয়েছে। কেষ্টপুরে তার স্মৃতিতে একটি বালিকা বিদ্যালয় আছে।  মৃত্যু নেলী সেনগুপ্তা ১৯৭০ সালে অসুস্থতার কারণে চিকিৎসার জন্য কলকাতায় যান। ১৯৭৩ সালের ২৩ অক্টোবর কলকাতায় মৃত্যুবরণ করেন।  তথ্যসূত্র   বিষয়শ্রেণী:১৮৮৬-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:বাঙালি বিপ্লবী বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:রাজনীতিতে ভারতীয় নারী বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:পশ্চিমবঙ্গের সমাজকর্মী বিষয়শ্রেণী:নারী বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় জাতীয় কংগ্রেসের সভাপতি বিষয়শ্রেণী:সামাজিক কাজে পদ্মবিভূষণ প্রাপক বিষয়শ্রেণী:ঔপনিবেশিক ভারতে ব্রিটিশ ব্যক্তি বিষয়শ্রেণী:কলকাতার রাজনীতিবিদ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:সমাজকর্মী বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:১৮৮০-এর দশকে জন্ম বিষয়শ্রেণী:পশ্চিমবঙ্গের শিক্ষাবিদ বিষয়শ্রেণী:বঙ্গীয় আইনসভার সদস্য ১৯৪৬-১৯৪৭ বিষয়শ্রেণী:বঙ্গীয় আইনসভার সদস্য ১৯৩৭-১৯৪৫ বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪ বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮ বিষয়শ্রেণী:ভারতের নাগরিকীকৃত নাগরিক বিষয়শ্রেণী:২০শ শতাব্দীর পাকিস্তানি নারী রাজনীতিবিদ বিষয়শ্রেণী:ইংরেজ বংশোদ্ভূত পাকিস্তানি ব্যক্তি
ঠাকুরগাঁও থানা বাংলাদেশের ঠাকুরগাঁও জেলার অন্তর্গত ঠাকুরগাঁও সদর উপজেলার একটি থানা।   পটভূমি  ১৭৯৩ খ্রিস্টাব্দে ঠাকুরগাঁও থানা প্রতিষ্ঠা লাভ করে।   প্রশাসনিক এলাকাসমূহ  ঠাকুরগাঁও সদর উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম ঠাকুরগাঁও থানার অধীন।  পৌরসভা:  ঠাকুরগাঁও  ইউনিয়নসমূহ:  ৩নং আকচা  ৭নং চিলারং  ৮নং রহিমানপুর  ৯নং রায়পুর  ১০নং জামালপুর  ১১নং মোহাম্মদপুর  ১২নং সালন্দর  ১৩নং গড়েয়া  ১৬নং নারগুন  ১৭নং জগন্নাথপুর  ১৯নং বেগুনবাড়ী   আরও দেখুন   ঠাকুরগাঁও সদর উপজেলা  ঠাকুরগাঁও জেলা   তথ্যসূত্র    বহিঃসংযোগ   বিষয়শ্রেণী:ঠাকুরগাঁও জেলার থানা বিষয়শ্রেণী:ঠাকুরগাঁও সদর উপজেলা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ১৪:৩৮, ৪ ফেব্রুয়ারি ২০২৫ (ইউটিসি) :আগস্ট টেলর   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO এবং WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। ≈ MS Sakib  «আলাপ»  ০২:১৪, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
বোম্বে রোজ  একটি ২০১৯ ভারতীয় অ্যানিমেটেড চলচ্চিত্র যা গীতঞ্জলি রাও রচিত, সম্পাদনা করেছেন, ডিজাইন করেছেন এবং পরিচালনা করেছেন।  ২০১২ সালের ভেনিস ফিল্ম ফেস্টিভ্যালে আন্তর্জাতিক সমালোচক সপ্তাহে চলচ্চিত্রটির বিশ্ব প্রিমিয়ার হয়েছিল।  এটি ২০১৯ টরন্টো আন্তর্জাতিক চলচ্চিত্র উৎসবে সমসাময়িক বিশ্ব চলচ্চিত্র বিভাগে প্রদর্শিত হয়েছিল।  ছবিটি একটি ফুল বিক্রেতার প্রেমে পড়ার গল্প অনুসরণ করে। এটি কম্পিউটার ফ্রেমে অঙ্কিত অ্যানিমেশন দ্বারা তৈরি এবং যা তৈরি করতে ৬০ শিল্পীর ১৮ মাস সময় লেগেছে।  ছবিটি ২০২০ সালের ৪ ডিসেম্বর নেটফ্লিক্সে মুক্তি পাবে।    অভিনয়ে   কমলা চরিত্রে সিলি খারে  সেলিম চরিত্রে অমিত দেওন্দী  রাজা খান চরিত্রে অনুরাগ কাশ্যপ  মাইক হিসাবে মাকরান্দ দেশপাণ্ডে  ফুল বিক্রেতার চরিত্রে গীতাঞ্জলি কুলকার্নি  অ্যান্টনি পেরেরা চরিত্রে শিশির শর্মা  কমলার দাদু হিসাবে বীরেন্দ্র সাক্সেনা  মিসেস ডি'সুজা চরিত্রে অমরদীপ ঝা   অভ্যর্থনা  বড়দ্বজ রাঙ্গন একটি ইতিবাচক পর্যালোচনা দিয়েছিলেন এবং বলেছিলেন, "বোম্বাই রোজ কেবল বোম্বাই সিনেমার গল্পকাহিনীকেই নয়, বোম্বাই সিনেমার অন্তর্নিহিত অনুমানকেও উল্টিয়ে দিয়েছে।"  ভ্যারাইটি পত্রিকার গাই লজ বলেছিলেন যে, রাওয়ের "স্বতঃস্ফূর্ত আত্মপ্রকাশে গল্প বলায় কিছুটা ঘাটতি থাকলেও লোককাহিনী-প্রভাবিত দৃশ্যের জাঁকজমক তা পুষিয়ে দিয়েছে।"  দ্য গার্ডিয়ান পত্রিকার জ্যান ব্রুকস লিখেছেন: "বোম্বাই রোজের উচ্চ-স্তরের রম্য নাট্য সম্ভবত বাস্তব জগৎ থেকে বিচ্ছিন্ন, তবে এতে প্রত্নতাত্ত্বিক সুগন্ধযুক্ত এবং অত্যধিক আবেগে পরিপূর্ণ এবং অন্তর্বর্তী যন্ত্রসংগীত এতে ছড়িয়ে দেয়া হয়েছে।"   স্ক্রিন ইন্টারন্যাশনালের ফিওনুয়ালা হলিগান অনুভব করেছিলেন যে ছবিটি "হৃদয়ের একটি অন্ধকারের গল্প, তবুও এটি উজ্জ্বলভাবে জ্বলজ্বল করতে পারে, হৃদয়ভাঙা এবং আশার গল্পে, মুম্বাইয়ের বস্তির এক বিপজ্জনক জীবন, যেখানে মৃত্যু সবসময়ই কাছে কাছে থাকে। তবে বড় পর্দায় বলিউডের এক পলাতকের কাহিনীর সমাপ্তি কেবল এক সিনেমার টিকিট দূরে।"  আরব নিউজের  গৌতম ভাস্করান বলেছিলেন যে, ''ছবির রঙিন প্যালেট মনোমুগ্ধকর এবং দৃষ্টি আকর্ষণীয় হতে পারে" তবে গল্পটি "দুর্বল, সম্ভবত সম্পাদনার দুর্বলতার কারণে এবং খুব বেশি প্যাকিং করার ইচ্ছার ফলেও হতে পারে।"    তথ্যসূত্র    বহিঃসংযোগ     বিষয়শ্রেণী:২০১৯-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:ভারতীয় আন্তঃসম্পর্কীয় প্রণয়ধর্মী চলচ্চিত্র বিষয়শ্রেণী:নেটফ্লিক্সের হিন্দি ভাষার মৌলিক চলচ্চিত্র বিষয়শ্রেণী:২০১৯-এর অ্যানিমেটেড চলচ্চিত্র বিষয়শ্রেণী:ভারতীয় অ্যানিমেটেড চলচ্চিত্র বিষয়শ্রেণী:ভারতীয় ডিরেক্ট টু ভিডিও চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র
সিয়াহ্‌নামায়ী (), আক্ষরিক অর্থে "কালোতে চিত্রিত করা", একটি ফার্সি শব্দ যার অর্থ হল প্রতারণামূলকভাবে বা অবহেলা করে একটি সামাজিক কারণ বা পরিস্থিতিকে তার বাস্তব অবস্থার বিপরীতে গুরুতরভাবে অন্ধকার করার জন্য ভুলভাবে উপস্থাপন করা। এই শব্দটি সাধারণত ইরানী রক্ষণশীল সমালোচকরা ইরানী চলচ্চিত্রগুলিকে অপমান করার জন্য ব্যবহার করেন যা দেশটির একটি নেতিবাচক ভাবমূর্তি প্রকাশ করে।[ ভাল উৎস প্রয়োজন ]   সংজ্ঞা  কিছু ইরানী সমালোচক, বিশেষ করে মাসুদ ফারাসাতি বিশ্বাস করেন যে "ইসলামী প্রজাতন্ত্রের অধীনে সামাজিক অবস্থার একটি অন্ধকার এবং অন্ধকার চিত্র বা গ্রামীণ পরিবেশে ইরানীদের একটি বহিরাগত এবং আদিম চিত্র" চিত্রিত করা চলচ্চিত্রগুলি শুধুমাত্র পশ্চিমা চলচ্চিত্র উত্সবে পুরস্কার পেতে চায়। কিছু ইরানী প্রবাসী এবং সরকারী কর্মকর্তারাও এই ধরনের পাঠ করেন। যারা এই ব্যাখ্যার সাথে একমত নন তাদের মধ্যে হাউসং গোলমাকানি অন্যতম।  আসগর ফারহাদি এবং জাফর পানাহি সহ ইরানের কিছু উল্লেখযোগ্য চলচ্চিত্র নির্মাতার বিরুদ্ধে এমন একটি এজেন্ডা থাকার অভিযোগ রয়েছে। পানাহি তার ২০১৫ সালের ছবি ট্যাক্সিতে অভিযোগ সম্পর্কে বলেছিলেন, "এমন কিছু বাস্তবতা আছে যা তারা দেখাতে চায় না... তারা তা দেখাতে চায় না, কিন্তু তারা নিজেরাই করে"।10 Great Directors Who Were Banned In Their Home Countries - Taste of Cinema   তথ্যসূত্র   বিষয়শ্রেণী:ইরানের চলচ্চিত্র মাধ্যম বিষয়শ্রেণী:ইরানের রাজনৈতিক পরিভাষা বিষয়শ্রেণী:ফারসি শব্দ ও শব্দসমষ্টি
দেখা ২০০১ সালে মুক্তিপ্রাপ্ত গৌতম ঘোষ পরিচালিত একটি বাংলা পূর্ণদৈর্ঘ্য চলচ্চিত্র। এটি গৌতমের নবম পূর্ণদৈর্ঘ্য চলচ্চিত্র; এটি ব্যবসায়িক সফলতা লাভ করে।। ভারতের ৪৮তম জাতীয় চলচ্চিত্র পুরস্কারে সেরা বাংলা পূর্ণদৈর্ঘ্য ছায়াছবির খেতাব অর্জন করে এই চলচ্চিত্র; প্রধান চরিত্রে অভিনয় করা সৌমিত্র চট্টোপাধ্যায় বিশেষ জুরি পুরস্কার অর্জন করেন। তথ্যসূত্র  বিষয়শ্রেণী:ভারতীয় নাট্য চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:লেখক সম্পর্কে চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০০১-এর চলচ্চিত্র
হুমায়ুন রেজা (জন্ম: ৬ ডিসেম্বর ১৯৪৮) হলেন পশ্চিমবঙ্গের একজন ভারতীয় রাজনীতিবিদ। তিনি মুর্শিদাবাদ জেলার সুতি বিধানসভা কেন্দ্র থেকে পশ্চিমবঙ্গ বিধানসভার প্রাক্তন সদস্য। তিনি ২০১৬ সালের পশ্চিমবঙ্গ বিধানসভা নির্বাচনে ভারতীয় জাতীয় কংগ্রেস দলের প্রতিনিধিত্ব করে নির্বাচিত হয়েছিলেন।   প্রাথমিক জীবন এবং শিক্ষা  রেজা পশ্চিমবঙ্গের মুর্শিদাবাদ জেলার মহেন্দ্রপুর গ্রামের দহরপাড়ের বাসিন্দা। তিনি মৃত লুৎফর হকের ছেলে। তিনি ১৯৭৯ সালে উত্তরবঙ্গ বিশ্ববিদ্যালয় থেকে শিক্ষায় স্নাতক ডিগ্রি অর্জন করেন। এর আগে, তিনি ১৯৬৮ সালে কলকাতা বিশ্ববিদ্যালয়ের অধিভুক্ত একটি কলেজ থেকে বিজ্ঞানে স্নাতক ডিগ্রি অর্জন করেন।   কর্মজীবন  রেজা ২০১৬ সালের পশ্চিমবঙ্গ বিধানসভা নির্বাচনে ভারতীয় জাতীয় কংগ্রেসের প্রতিনিধিত্ব করে সুতি বিধানসভা কেন্দ্র থেকে নির্বাচিত হয়েছিলেন। তিনি ৮৪,০১৭ ভোট পেয়ে তার নিকটতম প্রতিদ্বন্দ্বী সর্বভারতীয় তৃণমূল কংগ্রেসের ইমানি বিশ্বাসকে ৩,৯৫০ ভোটের ব্যবধানে পরাজিত করেন। ২০২১ সালের পশ্চিমবঙ্গ বিধানসভা নির্বাচনে তিনি পরবর্তী নির্বাচনে হেরে যান, যেখানে তৃণমূল কংগ্রেসের ইমানি বিশ্বাস জয়ী হন। বিজেপির কৌশিক দাস দ্বিতীয় স্থান অধিকার করেছিলেন। রেজা তৃতীয় স্থান অর্জন করতে পেরেছিলেন। তিনি নির্বাচনের আগে স্থানীয় কংগ্রেস কর্মীদের একটি অংশ সুতি আসনের জন্য রেজার পুনঃমনোনয়নের বিরুদ্ধে প্রতিবাদ করেছিল।  তার বিরুদ্ধে কোনও ফৌজদারি মামলা নেই এবং ভারতের নির্বাচন কমিশনের কাছে ঘোষিত ১ কোটি টাকারও কম সম্পত্তি রয়েছে।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৪৮-এ জন্ম বিষয়শ্রেণী:মুর্শিদাবাদ জেলার ব্যক্তি
সেন্ট জেমস স্কুল কলকাতায় অবস্থিত ভারতের একটি প্রাচীন বেসরকারি বিদ্যালয়। স্কুলটি চার্চ অফ নর্থ ইন্ডিয়ার নিয়ন্ত্রণাধীন। ১৮৬৪ সালে বিশপ কটন স্কুলটি প্রতিষ্ঠা করেন। বর্তমানে স্কুলটি কাউন্সিল ফর দি ইন্ডিয়ান স্কুল সার্টিফিকেট একজামিনেশন কর্তৃক অনুমোদিত।  স্কুলের নীতিবাক্য হল Pro Ecclesia Et Pro Patria, যার অর্থ "চার্চ ও দেশের জন্য"। ভারতের অ্যাংলিকান চার্চের চার বিশপের নামে স্কুলের হাউসগুলি নামাঙ্কিত। এগুলি হল: Copleston (সোনালি, নীতিবাক্য "Duty Before Self"), Westcott (লাল, নীতিবাক্য "Work Is Worship"), Cotton (সবুজ, নীতিবাক্য "Never Despair") এবং Lefroy (নীল, নীতিবাক্য "Love Conquers All")। স্কুলের হাউসগুলির মধ্যে কুইজ, বিতর্ক, অ্যাথলেটিকস, নাটক ও বাগ্মীতার প্রতিযোগিতা হয়ে থাকে। প্রথম স্থানাধিকারী হাউসকে পয়েন্ট দেওয়া হয়। বছরের শেষে সর্বাধিক পয়েন্টের অধিকারী হাউসকে সম্মানজনক ককহাউস কাপ দিয়ে পুরস্কৃত করা হয়। দ্বিতীয় বিশ্বযুদ্ধের সময় স্কুল ভবনটি রয়্যাল এয়ার ফোর্স ব্যারাক হিসেবে ব্যবহার করেছিল। তারই পুরস্কার স্বরূপ এই প্রথম ককহাউস কাপটি চালু হয়।  ১৯০০ সালে সেন্ট জেমস স্কুল বেইটন কাপ জয় করেছিল। অদ্যাবধি এটিই একমাত্র স্কুল যারা বিশ্বের এই প্রাচীনতম হকি টুর্নামেন্টটির বিজেতা।   পাদটীকা    বহিঃসংযোগ   Official website of The Telegraph newspaper - conducts the School of the Year award  Webpage about St James' School - (archived; no longer updated or online at original URL)  Webpage of St. James' School    বিষয়শ্রেণী:পশ্চিমবঙ্গের বিদ্যালয় বিষয়শ্রেণী:কলকাতার বিদ্যালয় বিষয়শ্রেণী:ভারতের বেসরকারি বিদ্যালয় বিষয়শ্রেণী:১৮৬৪-এ ভারতে প্রতিষ্ঠিত বিষয়শ্রেণী:পশ্চিমবঙ্গের খ্রিস্টান বিদ্যালয় বিষয়শ্রেণী:১৮৬৪-এ প্রতিষ্ঠিত শিক্ষাপ্রতিষ্ঠান
ভেলাস চুল ছোট, পাতলা, হালকা বর্ণের এবং সবে লক্ষণীয় চুল যা শৈশবকালে কোনও ব্যক্তির দেহের বেশিরভাগ ক্ষেত্রে বিকাশ লাভ করে। ব্যতিক্রমসমূহ অন্তর্ভুক্ত ঠোঁট, ফিরে কান, করতল হাত, পায়ের তলা, কিছু বহিরাগত যৌনাঙ্গে এলাকায়, নাভি, এবং খুঁত টিস্যু। চুলের ঘনত্ব - ত্বকের প্রতিটি ক্ষেত্রের চুলের সংখ্যার পরিমাণ - ব্যক্তি থেকে পৃথক হয়ে থাকে। ভেলাস চুল প্রতিটি সাধারণত ২ মিমি হয় (১/১৩ ইঞ্চি) দীর্ঘ এবং গুটিকা একটি সংযুক্ত নেই মেদবহুল গ্রন্থি ।   ভেলাস চুলগুলি খুব সহজেই শিশু এবং প্রাপ্তবয়স্ক মহিলাদের উপর লক্ষ্য করা যায়, যাদের সাধারণত এটি অস্পষ্ট করার জন্য টার্মিনাল চুল কম থাকে। ভেলাস চুল ল্যানুগো চুল নয়। লানুগো চুলগুলি অনেক ঘন ধরনের চুল যা সাধারণত ভ্রূণগুলিতে সাধারণত বৃদ্ধি পায়।  ভেলাস চুলগুলি আরও দৃশ্যমান টার্মিনাল বা অ্যান্ড্রোজেনিক চুল থেকে পৃথক হয়, যা কেবল বয়ঃসন্ধিকালে এবং তার পরে বিকাশ লাভ করে। সাধারণত পুরুষদের উপর এটি মহিলাদের চেয়ে বেশি পরিমাণে বৃদ্ধি পায়।  লাতিন ভাষা "ভেড়া" বা "উল" উপাধি দেওয়ার জন্য ভেলাস শব্দটি ব্যবহার করে। পেচ ফলের ডাইনি এপিডার্মিক বৃদ্ধির সাথে সাদৃশ্য হওয়ার কারণে ভেলাস চুলকে মাঝে মাঝে কথোপকথনে ছোট চুুল বা লোম হিসাবে উল্লেখ করা হয়।   উন্নয়ন  ভেলাস চুল গর্ভধারণের ৩৬ থেকে ৪০ সপ্তাহের মধ্যে একটি মানব ভ্রূণের ল্যানুগো চুলকে প্রতিস্থাপন করে।  ভেলাস চুলের বৃদ্ধির চক্র টার্মিনাল চুলের বৃদ্ধির চক্র থেকে পৃথক। এ বয়ঃসন্ধি, প্রাণীদেহে উৎপন্ন যে রাসায়নিক রক্তের সংগে মিশে পুরুষদেহের বৈশিষ্ট্যকে প্রকটতর করে ও বজায় রাখে হরমোন পরিণত ভেলাাস চুল অনেক কারণ টার্মিনাল চুল এবং বগলের নতুন চুল বৃদ্ধি এবং উদ্দীপিত পিউবিক এলাকায় । পুরুষদের মধ্যে, ভেলাস চুলের এই পরিবর্তনটি মুখ এবং দেহে ঘটে।   ক্রিয়া  ভেলাস চুলগুলি শরীরের জন্য তাপ নিরোধক এবং শীতল উভয়ই সরবরাহ করে। এই নিরোধক নিয়ন্ত্রণ করে শরীরের তাপমাত্রা: একটি মত ভেলাস চুল ফাংশন পলিতা ঘাম জন্য। যখন কোনও ত্বকের ছিদ্র খোলা থাকে, ঘাম ভেলাস চুলের স্ট্র্যান্ডকে ওয়েট করে। স্ট্র্যান্ডের বাইরের অংশে ঘাম বাষ্প হয়ে যায়। আরও ঘাম ওয়েলাস স্ট্র্যান্ডের বাইরের অংশকে ওয়েট করে এবং তার পরে বাষ্পীভবন হয়। এই প্রক্রিয়া বলা হয় ঘাম ।   ক্লিনিকাল গুরুত্ব  ভেলাস চুলের অস্বাভাবিক বৃদ্ধি কিছু ধরনের রোগের পার্শ্ব প্রতিক্রিয়া হতে পারে। কুশিংয়ের সিনড্রোমযুক্ত ব্যক্তির করটিসোল হরমোনের উৎপাদন বৃদ্ধি থেকে প্রচুর ভেলাস চুলের বিকাশ ঘটতে পারে। অ্যানোরেক্সিয়া নার্ভোসা ভেলাস চুল বাড়ায়। ভেলাস চুল পুরুষ প্যাটার্ন টাক পড়ে বা হিরসুটিজম সহ পুরুষদের মধ্যেও পাওয়া যায়। গর্ভবতী মহিলাদের মধ্যে হরমোনীয় ওঠানামা ভ্রূণের ভেলাস চুলকে টার্মিনাল চুলগুলিতে পরিবর্তিত করে। হরমোনগুলি স্বাভাবিক স্তরে ফিরে আসার পরে সাধারণত টার্মিনাল চুলগুলি শিশুর জন্মের পরে ফেলা হয়।    ট্রাইকোস্টেসিস স্পিনুলোসা - একটি কেরেটিনাস শিয়াতে অবস্থিত ভেলাস চুলের একটি টুফট ডায়াগনস্টিক।    ফ্রন্টাল ফাইব্রোজিং অ্যালোপেসিয়া, লিকেন প্ল্যানোপিলারিসের ক্লিনিকাল রূপ, একটি মহিলা দাগযুক্ত এলোপেসিয়া যা ফ্রন্টটেম্পোরাল হেয়ারলাইনের প্রগতিশীল মন্দা দ্বারা চিহ্নিত করা হয়। এটি হেয়ারলাইনে ভেলাস চুলের অনুপস্থিতি দ্বারা চিহ্নিত করা হয়েছে।    ইরোপটিভ ভেলাস হেয়ার সিস্ট (ইভিএইচসি), শিশু এবং অল্প বয়স্কদের মধ্যে সৌম্যযুক্ত চর্মরোগ সংক্রান্ত অবস্থা।    পাদটিকা   বিষয়শ্রেণী:চুলের শারীরস্থান
শিমলুগুড়ি জংশন রেলওয়ে স্টেশন হল লামডিং-ডিব্রুগড় সেকশনের একটি রেলওয়ে স্টেশন। এটি ভারতের আসাম রাজ্যের শিবসাগরে অবস্থিত। এর কোড হল SLGR। এটি শিমলুগুড়ি শহরে পরিসেবা প্রদান করে। স্টেশনটি তিনটি প্ল্যাটফর্ম নিয়ে গঠিত।শিমলুগুড়ি জংশন হল আসামের শিবসাগর জেলার প্রধান রেলওয়ে স্টেশন।   ইতিহাস   স্টেশনটি পশ্চিম দিকে আমগুড়ি -সিমালুগুড়ি বিভাগে, উত্তরে সিমালুগুড়ি-ডিব্রুগড় বিভাগে এবং পূর্বে সিমালুগুড়ি-শ্রীপুরিয়াগাঁও বিভাগে অবস্থিত।এই সমস্ত লাইন লুমডিং-ডিব্রুগড় বিভাগের অধীনে আসে।সিমালুগুড়ি-নাগিনিমোরা অংশটি হল গেজ রূপান্তর একবার সম্পন্ন হলে এটি শিবসাগরকে নাগাল্যান্ডের সাথে সংযুক্ত করে।প্রকল্পের মোট দৈর্ঘ্য ১৬.৯ কিলোমিটার।  ২০১০-১১ সালে জোড়হাট থেকে শিবসাগর পর্যন্ত ৩৪৪ কিমি (২১৪ মাইল)-দীর্ঘ নতুন লাইনের জন্য সমীক্ষা সম্পন্ন হয়েছিল যা জোরহাট এবং ডিব্রুগড়ের মধ্যে দূরত্ব কমিয়ে দেবে।      তথ্যসূত্র   বিষয়শ্রেণী:আসামের রেলওয়ে স্টেশন বিষয়শ্রেণী:তিনসুকিয়া রেলওয়ে বিভাগ
ক্লদ স্মেল (২২ সেপ্টেম্বর ১৯১৮ – ১ জানুয়ারী ১৯৯৩) ছিলেন একজন অস্ট্রেলীয় দূরপাল্লার দৌড়বিদ। তিনি ১৯৫২ গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।  "   তথ্যসূত্র    বহিঃসংযোগ     বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় পুরুষ ম্যারাথন দৌড়বিদ বিষয়শ্রেণী:অস্ট্রেলীয় পুরুষ দূরপাল্লার দৌড়বিদ বিষয়শ্রেণী:১৯৫২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৯৩-এ মৃত্যু বিষয়শ্রেণী:১৯১৮-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:নিউ সাউথ ওয়েলসের পুরুষ ক্রীড়াবিদ
৩০ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে কাঁকুড়গাছি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।  বিবরণ ৩০ নং ওয়ার্ডের সীমানা নিম্নরূপ: উত্তর দিকে সতীন সেন সরণি, উপেন্দ্রচন্দ্র বন্দ্যোপাধ্যায় রোড, ষষ্টীতলা রোড ও নারকেলডাঙা নর্থ রোড; পূর্ব দিকে সি. আই. টি. রোড ও উপেন্দ্রচন্দ্র বন্দ্যোপাধ্যায় রোড; দক্ষিণ দিকে ধ্যান দেবী খান্না রোড ও মতিলাল সেন লেন এবং পশ্চিম দিকে ষষ্টীতলা রোড, মতিলাল সেন রোড ও নারকেলডাঙা নর্থ রোড।Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩।  নির্বাচনী ফলাফল  নির্বাচনের বছরওয়ার্ডপৌর-প্রতিনিধির নামরাজনৈতিক দল২০০৫৩০ নং ওয়ার্ডস্বপন সমাদ্দারসর্বভারতীয় তৃণমূল কংগ্রেসওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন।২০১০স্বপন সমাদ্দারসর্বভারতীয় তৃণমূল কংগ্রেস২০১৫পাপিয়া ঘোষসর্বভারতীয় তৃণমূল কংগ্রেসপ্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।  তথ্যসূত্র  বিষয়শ্রেণী:কলকাতা পৌরসংস্থার ওয়ার্ড